[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Kogukond, u\u0308hiskond, inimkond \u2013 kuhu to\u0303mmata piir meie ja nende vahel?"}, {"text_idx": "#000007", "text": "Meie ja nemad. Meie versus nemad. Kust jookseb piir ja mis on taolise piirito\u0303mbamise aluseks? Kuidas po\u0303hjendame enese ja teiste jaoks neid u\u0308hendavaid aga ka u\u0308ksteisest eraldavaid tegureid? Selle u\u0308le arutleb ta\u0308nasel rahvusvahelisel filosoofiapa\u0308eval Tartu u\u0308likooli praktilise filosoofia dotsent Kadri Simm."}, {"text_idx": "#000009", "text": "Ometi on mo\u0303te inimeste fundamentaalsest vo\u0303rdsusest va\u0308ga vana. Olgu selleks siis usk, et jumal lo\u0303i inimesed oma na\u0308o ja\u0308rele, Hobbes\u2019ilik seisukoht, et meie vo\u0303rdsuse aluseks on meie ko\u0303igi vo\u0303ime u\u0308ksteist maha lu\u0308u\u0308a, vo\u0303i valgustusajastu veendumus meie jagatud ratsionaalsusest ja haavatavusest."}, {"text_idx": "#000010", "text": "Vo\u0303rdsuse paradoksile vo\u0303ib la\u0308heneda mitmeti."}, {"text_idx": "#000011", "text": "U\u0308helt poolt vo\u0303ib o\u0308elda, et vo\u0303rdsus ei ole tingimata empiiriline fakt, vaid pigem normatiivne ideaal. Ko\u0303ik ei ole tingimata u\u0308hesugused, ku\u0308ll aga tuleks neid u\u0308hesuguselt kohelda."}, {"text_idx": "#000012", "text": "Teine vo\u0303imalus on o\u0308elda, et vo\u0303rdsuse filosoofiline sisu ei ta\u0308henda mitte identsust matemaatilises vo\u0303tmes, vaid kokkulepet kindlate erinevuste eiramise osas. Toon na\u0308ite. Tartus elab suur hulk erineva va\u0308limuse, erinevate oskuste ja erinevate huvidega inimesi, aga ko\u0303ik need erinevused osutuvad mitteoluliseks kui toimuvad Riigikogu valimised. Siis on oluline ainult see, kui vana Sa oled (ta\u0308isealine) ning kas oled Eesti passi omanik. Me oleme ju ka valimisjaoskonnas ko\u0303ik u\u0308sna erinevad, eksole? Aga samas ei va\u0308lista see kuidagi meie vo\u0303rdsust valimiskasti juures, sest oleme teadlikult otsustanud neid erinevusi mitte arvestada, lugeda need antud kontekstis ko\u0303rvalisteks."}, {"text_idx": "#000013", "text": "Vo\u0303rdsuse vastandiks ei ole seega mitte erinevus, vaid ebavo\u0303rdsus."}, {"text_idx": "#000014", "text": "Erinevus ei va\u0308lista vo\u0303rdsust ning vo\u0303rdsus omakorda ei ta\u0308henda erinevuste kaotamist. Tegelikult vo\u0303rdsuse kui poliitilise mo\u0303iste eelduseks ongi erinevuste olemasolu: kui erinevusi ei oleks, oleksimegi ju samased ning sel teemal ei tasuks pikemalt peatuda. Poliitiline vo\u0303rdsus ta\u0308hendab seega seda, et erinevused (sugu, juuste va\u0308rv, usuline kuuluvus, muusikalised eelistused jne) eksisteerivad, aga need on konkreetses valdkonnas kuulutatud ebaolulisteks. Seega parlamenti valides unustame erinevused kodanike soos, haridustasemes vo\u0303i pikkuse-kaalu suhtes ning anname ko\u0303igile u\u0308he ha\u0308a\u0308le."}, {"text_idx": "#000015", "text": "Indiviididena oleme ko\u0303ik erinevad, sest u\u0308ksko\u0303ik millise kahe inimese vahel on tohutu hulk erinevusi. Ku\u0308sida tuleks, milliseid erinevusi peetakse olulisteks, kelle poolt ja miks?"}, {"text_idx": "#000016", "text": "Osutamine mingile erinevusele on alati valik paljude erinevuste seast ning poliitilises sfa\u0308a\u0308ris kaasneb sellega tihtipeale kaasatus vo\u0303i siis hoopis eemaleja\u0308a\u0308mine u\u0308hiskondlikest otsustusprotsessidest. Na\u0308iteks ta\u0308hendab meheksolemine ta\u0308nases Eestis kaasatust so\u0303java\u0308eteenistusse, samal ajal on see erinevus ta\u0308henduseta u\u0308likooli astumise kontekstis vo\u0303i kodanikuo\u0303iguste omamisel."}, {"text_idx": "#000017", "text": "Niisiis, millised on olulised erinevused ta\u0308napa\u0308eva globaliseeruvas maailmas ning miks?"}, {"text_idx": "#000018", "text": "Millistest erinevustest tahaksime ko\u0303vasti kinni hoida ja millised on muutunud mo\u0303ttetuiks vo\u0303i na\u0308ivad meile ehk ebaeetilisedki? Kuhu on tekkimas uued piirjooned meie ja nende vahel? Aegade jooksul on neid piirito\u0303mbamise aluseks olevaid erinevusi ikka u\u0308mber vaadatud, olgu siis eri nahava\u0308rviga inimeste vo\u0303i ka erinevate sugude puhul."}, {"text_idx": "#000019", "text": "U\u0308ks po\u0303nevamaid teemasid ta\u0308napa\u0308eva globaliseeruvas maailmas on rahvus vo\u0303i usutunnistus meie vs nemad eritlemise alusena. Traditsiooniliselt on need olnud u\u0308hed ko\u0303ige fundamentaalsemad eristused ja ilmselt paljude jaoks ei tekita nende po\u0303hjendatus ka ta\u0308napa\u0308eval ku\u0308simusi. Samas on tehnoloogiate areng ning globaalsete poliitiliste, majanduslike ning isegi klimaatiliste muutuste ajastu sidunud inimkonda tihedamalt kokku kui kunagi varem."}, {"text_idx": "#000020", "text": "Mis saab siis rahvusest nu\u0308u\u0308d? Kas on see ta\u0308napa\u0308eval muutunud sentimentaalseks detailiks meie identiteedi a\u0308a\u0308realadel vo\u0303i on ja\u0308tkuvalt tegemist millegi nii fundamentaalsega, mis vo\u0303ib ja peabki po\u0303histama isegi meie moraaliotsuseid?"}, {"text_idx": "#000021", "text": "Eks see ole arutlemise ning vaidlemise koht. Identiteet \u2013 kellena ennast tunneme, kellega samastume ning kes tunduvad teised \u2013 on alati kompleksne na\u0308htus. Iga identiteedi tahu u\u0308mber on vo\u0303imalik u\u0308les ehitada oma kogukonnad ning vastupidi, vo\u0303tta see tu\u0308kike iseendast po\u0303histama mingeid po\u0303himo\u0303ttelisi erinevusi u\u0308leja\u0308a\u0308nud inimkonnast."}, {"text_idx": "#000022", "text": "Ei tasu samastada piirito\u0303mbamist alati vastandumisega. Kogukondlikkuses, pisikestest huvigruppidest laiade rahvaliikumisteni, on va\u0308ga palju positiivset. Sageli suudab meie-tunne mo\u0303testada meie elu ning motiveerida meid kordades rohkem kui abstraktsed inimo\u0303igused."}, {"text_idx": "#000024", "text": "Millised erinevused to\u0303stame pjedestaalile? Kas inimese usk teeb ta fundamentaalselt \u201cteiseks\u201c? Kas tema etniline pa\u0308ritolu ma\u0308a\u0308ratleb ta u\u0308heselt nende sekka? Globaalsed kogukonnad vo\u0303ivad internetiajastul tekkida (ja tekivadki) igasuguste va\u0308hemtraditsiooniliste identiteeditahkude u\u0308mber \u2013 kultuuride, rahvuste, uskude ko\u0303rval vo\u0303ib inimene tunda end ka u\u0308hena arvutima\u0308ngijate u\u0308lemaailmsest kogukonnast vo\u0303i pidada enesema\u0308a\u0308ratluses ko\u0303ige olulisemaks hoopis maailmavaadet, elukutset vo\u0303i elustiili."}, {"text_idx": "#000025", "text": "Ku\u0308simus on selles, kas ilma piirideta ka saaks? Ilmselt mitte, on piiridel ju oluline positiivnegi roll ma\u0308ngida. Ku\u0308ll aga vo\u0303ime alati kriitiliselt ku\u0308sida, kas just selle piiri to\u0303mbamine meie ja nende vahel just selles konteksti on po\u0303hjendatud?"}, {"text_idx": "#000026", "text": "\u201cKogu inimkond kui u\u0308ks u\u0308hiskond \u2013 kas na\u0308ilisus vo\u0303i reaalsus globaliseeruvas maailmas?\u201c"}, {"text_idx": "#000028", "text": "Kas kogu inimkond moodustab globaliseeruvas maailmas u\u0308he u\u0308hiskonna ja kuidas vo\u0303iksime sellisel juhul mo\u0303ista ja mo\u0303testada oma suhet teiste u\u0308hiskonnaliikmetega?Kas maailma u\u0308leilmastumine ka\u0308tkeb eluviiside standardiseerimist ning mis on normiks?Kas u\u0308hiskonnast eristumine tingib paratamatult u\u0308hiskonnast eraldumise?"}, {"text_idx": "#000029", "text": "Arutelu \u201cKogu inimkond kui u\u0308ks u\u0308hiskond \u2013 kas na\u0308ilisus vo\u0303i reaalsus globaliseeruvas maailmas?\u201c algab ta\u0308na kell 10.30 Tartu u\u0308likoolis, Jakobi 2 ringauditooriumis."}, {"text_idx": "#000030", "text": "Mariann Rikka: inimo\u0303igustest ja inimo\u0303iguste kultuurist"}, {"text_idx": "#000031", "text": "Kas tippsportlastel on rohkem po\u0303hjust moraalne olla kui tavainimestel?"}, {"text_idx": "#000032", "text": "5 filosoofilist mo\u0303tet: faktid ja argumendid to\u0303eja\u0308rgsuse ajastul"}, {"text_idx": "#000033", "text": "Eestlased ka\u0308ivad San Franciscos ratsionaalsust o\u0303ppimas"}, {"text_idx": "#000035", "text": "100 sekundi video: O\u0303nn on protsess, mitte eesma\u0308rk"}, {"text_idx": "#000036", "text": "Minutiloeng: mis muudab palgapa\u0308eva oluliseks?"}, {"text_idx": "#000037", "text": "Laste kriitikameelt pa\u0308rsib usk meediaplatvormide aususesse"}, {"text_idx": "#000038", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000040", "text": "Eesti otsib so\u0303ja to\u0303ttu va\u0308henenud va\u0308listudengivoogu uutest riikidest"}, {"text_idx": "#000043", "text": "Hennoste: u\u0308kski meediaorganisatsioon pole ju ilma va\u0308a\u0308rtuste ega ideaalideta"}, {"text_idx": "#000044", "text": "\"Vaata, et kuuli ei saa\": Eesti ajakirjanikud kogevad eri liiki a\u0308hvardusi"}, {"text_idx": "#000045", "text": "Euroopa riikides lu\u0308kkub ta\u0308iskasvanuks saamine ja\u0308rjest hilisemasse ikka"}, {"text_idx": "#000048", "text": "Eakatest ei peaks ra\u0308a\u0308kima kui probleemist, vaid kui vo\u0303imalusest"}, {"text_idx": "#000051", "text": "Nobeli meditsiinipreemia la\u0308ks mRNA-vaktsiini pioneeridele"}, {"text_idx": "#000056", "text": "Doktorito\u0308o\u0308 na\u0308itab, kuidas elukeskkond vo\u0303ib rahvuslikku kuuluvust muuta"}, {"text_idx": "#000057", "text": "Kui hea on Eestis elada ehk mida ra\u0308a\u0308givad Exceli tabelid?"}, {"text_idx": "#000058", "text": "Professori soovitused vanematele sotsiaalmeedias lastepiltide postitamiseks"}, {"text_idx": "#000061", "text": "Teadlane: maailm ei ole aja jooksul muutunud va\u0308givaldseks ja ebaturvaliseks"}, {"text_idx": "#000062", "text": "Hu\u0308vasti, suveaeg! Miks seda nu\u0308u\u0308d tarvis oligi?"}, {"text_idx": "#000064", "text": "Uuring: Eesti naistippjuhid panevad karja\u0308a\u0308riedu pigem hea o\u0303nne kui enda to\u0308o\u0308panuse arvele"}, {"text_idx": "#000066", "text": "Arutelu orientalistidega: kas enesetaputerroristil on tagasiteed?"}, {"text_idx": "#000068", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000069", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]